Document ID: /roh_data/filtered/fineweb-2-filterrobots_roh.jsonl.gz/73688

Stan Wawrinka ha cuntanschì la segunda runda dal turnier da Grand Slam a Wimbledon. Il Romand da 38 onns ha gudagnà cunter il Finlandais Emil Ruusuvuori en trais sets cun 7 :5, 7:5 e 6:4. En la proxima runda frunta Wawrinka u sin il Spagnol Bernabe Zapata Miralles u sin l’Argentin Tomas Martin Etcheverry.
Tar las dunnas è Belinda Bencic sa qualifitgada per la segunda runda. Là frunta ella u sin l’Americana Danielle Collins u l’Austriaca Julia Grabher. Percunter gia a fin suenter l’emprima runda è l’aventura Wimbledon per la Grischuna Simona Waltert e per Jil Teichmann.